Mars-posten for Revungene

Da var allerede februar overstått! Vi har hatt en fantastisk vintermåned, med maaange utetimer! OL-ukene var kjempestas, flere av Revungene fikk gode erfaringer med ski på beina, veldig moro! Ellers har vi akt, akt og akt til krampa nesten tok oss. Det fortsatte vi forøvrig med etter OL var avsluttet også. Timevis med aking hver dag fra desember til april kan kanskje høres litt ensformig ut, men neida! Det er stadig progresjon i aktiviteten, og det dukker opp nye utfordringer hver eneste dag. Vi ser stor forskjell fra måned til måned, uke til uke, og til og med fra dag til dag. Ungene har stor progresjon motorisk, de søker stadig utvikling, prøver ut nye teknikker, søker risiko og utfordring. Kondisjonen utvikles også, aking kan betegnes som ganske god og effektiv intervalltrening! I tillegg utfrodres den sosiale kompetansen i høy grad, i akebakken. Barna samarbeider om aking på samme matte, hjelper hverandre med problemstillinger som oppstår i bakken, løser konflikter eller hyler av glede sammen. I akebakken gjør vi oss erfaringer omkring tyngdekraft, fart, friksjon og mange andre temaer innenfor rammeplanens fagområder. Aking er tidløst, variert, lærerikt og veeeldig moro! Vi kommer til å fortsette så lenge kong-vinter tillater det 😊 Innimellom all akingen har vi rukket turer på sparken, laging av fastelavnskatter, bålkos, dyrestell og mange fine musikk-samlinger. Februar avsluttes med mannefall blant ansatte, vi har hatt en intensiv korona-runde som vi krysser fingrene for å straks være ferdig med! Tusen takk for at dere har vist hensysn og samarbeidet slik at vi har fått løst situasjonen på best mulig måte for barna. I dag avslutter vi måneden og uka med fastelavnsfeiring og pizza-fredag.

Mars ligger foran oss, vi håper på nok en nydelig vintermåned! Hvilke aktiviteter vi prioriteter denne måneden vil avhenge mye av vær og føre. Det som er helt sikkert er at vi vil pusle litt med forberedelser til påske, i slutten av måneden, at vi skal feire bursdager for noen av Revungene, også skal vi feire BAMSES FØDSELSDAG! Da er det lov å pynte seg slik man vil, og vi kommer til å bruke uke 10 på forberedelser og planlegging av Bamses store dag, han skal jo fylle 50 år! Vi håper også å få satt i gang ruging av kyllinger inn mot påske, så vil vi så karse og kanskje også begynne så smått med forkultivering av grønnsaksplanter. Maren er for tiden ute i en 50% sykmelding, men dere vil se henne på avdelingen noen dager i uken. Karen vikarierer som pedagogisk leder, kontakt henne ved behov. Foreldremøtet og tidspunkt for foreldresamtaler får dere nærmere informasjon om. Ha en fin mars måned!

Gode ønsker for mars måned, fra

Hanne MK, Hanne S, Hanne G, Maren og Karen Marie